ประกาศประธานศาลปกครองสูงสุดเรื่องหลักเกณฑ์และวิธีการเลือก การนับคะแนน และการประกาศผลการเลือกกรรมการตุลาการศาลปกครองผู้ทรงคุณวุฒิ[๑] โดยที่เป็นการสมควรแก้ไขปรับปรุงหลักเกณฑ์และวิธีการเลือกการนับคะแนน และการประกาศผลการเลือกกรรมการตุลาการศาลปกครองผู้ทรงคุณวุฒิให้เหมาะสมและสอดคล้องกับการแก้ไขเพิ่มเติมกฎหมายว่าด้วยการจัดตั้งศาลปกครองและวิธีพิจารณาคดีปกครองในส่วนที่เกี่ยวข้องกับคณะกรรมการตุลาการศาลปกครองรวมทั้งเพื่อให้การเลือกกรรมการตุลาการศาลปกครองผู้ทรงคุณวุฒิเป็นไปโดยถูกต้องและเรียบร้อยอาศัยอำนาจตามความในมาตรา ๓๘แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง(ฉบับที่ ๑๐) พ.ศ. ๒๕๖๑ ประธานศาลปกครองสูงสุดโดยความเห็นชอบของ ก.ศป. จึงออกประกาศไว้ดังต่อไปนี้ข้อ ๑ ให้ยกเลิกประกาศประธานศาลปกครองสูงสุดเรื่อง การเลือกกรรมการตุลาการศาลปกครองผู้ทรงคุณวุฒิ ลงวันที่ ๒๗ กุมภาพันธ์ ๒๕๔๔ข้อ ๒ ในประกาศนี้การเลือกกรรมการตุลาการศาลปกครองผู้ทรงคุณวุฒิหมายความว่า การเลือกกรรมการตุลาการศาลปกครองผู้ทรงคุณวุฒิตามมาตรา ๓๕ วรรคหนึ่ง(๒) และ (๓)การเลือกตามวาระหมายความว่าการเลือกกรรมการตุลาการศาลปกครองผู้ทรงคุณวุฒิเพื่อให้ดำรงตำแหน่งตามวาระการเลือกซ่อมหมายความว่าการเลือกกรรมการตุลาการศาลปกครองผู้ทรงคุณวุฒิเพื่อให้ดำรงตำแหน่งแทนตำแหน่งที่ว่างลงก่อนครบวาระคณะกรรมการดำเนินการเลือกหมายความว่า คณะกรรมการดำเนินการเลือกกรรมการตุลาการศาลปกครองผู้ทรงคุณวุฒิตามมาตรา ๓๖ วรรคสอง และมาตรา ๓๗ วรรคสองคณะอนุกรรมการตรวจสอบคุณสมบัติและลักษณะต้องห้าม หมายความว่าคณะอนุกรรมการตรวจสอบคุณสมบัติและลักษณะต้องห้ามของบุคคลซึ่งสมัครเข้ารับการเลือกเป็นกรรมการตุลาการศาลปกครองผู้ทรงคุณวุฒิตามมาตรา ๓๕ วรรคหนึ่ง (๓)บัตรเลือกหมายความว่า บัตรเลือกกรรมการตุลาการศาลปกครองผู้ทรงคุณวุฒิสำนักงานหมายความว่า สำนักงานศาลปกครองเลขาธิการหมายความว่า เลขาธิการสำนักงานศาลปกครองรองเลขาธิการหมายความว่า รองเลขาธิการสำนักงานศาลปกครองข้อ ๓ ให้ประธานศาลปกครองสูงสุดรักษาการตามประกาศนี้หมวด๑บททั่วไป ข้อ ๔ ให้ประธานศาลปกครองสูงสุดดำเนินการจัดให้มีการเลือกกรรมการตุลาการศาลปกครองผู้ทรงคุณวุฒิตามหลักเกณฑ์และวิธีการที่กำหนดในประกาศนี้ และรับผิดชอบดูแลให้การเลือกกรรมการตุลาการศาลปกครองผู้ทรงคุณวุฒิมีความโปร่งใสและป้องกันไม่ให้ตุลาการศาลปกครองกระทำการใด ๆ อันมีลักษณะเป็นการหาเสียงเพื่อจูงใจให้ผู้ใดลงคะแนนหรืองดเว้นลงคะแนนเลือกตนเองหรือบุคคลหนึ่งบุคคลใดเป็นกรรมการตุลาการศาลปกครองผู้ทรงคุณวุฒิข้อ ๕ ให้ประธานศาลปกครองสูงสุดคัดเลือกและแต่งตั้งตุลาการศาลปกครองและคณบดีคณะนิติศาสตร์ในสถาบันอุดมศึกษาของรัฐเป็นกรรมการในคณะกรรมการดำเนินการเลือกก่อนวันเริ่มดำเนินการเลือกกรรมการตุลาการศาลปกครองผู้ทรงคุณวุฒิไม่น้อยกว่าสิบห้าวันให้ตุลาการศาลปกครองที่ประธานศาลปกครองสูงสุดคัดเลือกและแต่งตั้งตามวรรคหนึ่งซึ่งมีอาวุโสสูงสุดเป็นประธานกรรมการให้เลขาธิการทำหน้าที่เลขานุการคณะกรรมการดำเนินการเลือกและให้มีอำนาจแต่งตั้งข้าราชการฝ่ายศาลปกครองจำนวนไม่เกินสองคนเป็นผู้ช่วยเลขานุการให้คณะกรรมการดำเนินการเลือกกำหนดและดำเนินการให้มีการแจ้งวันเวลา และสถานที่ที่จะทำการเลือกกรรมการตุลาการศาลปกครองผู้ทรงคุณวุฒิและดำเนินการเลือกกรรมการตุลาการศาลปกครองผู้ทรงคุณวุฒิ ตรวจนับคะแนนและประกาศผลการเลือก ให้เป็นไปตามหลักเกณฑ์และวิธีการที่กำหนดในประกาศนี้ข้อ ๖ ให้คณะกรรมการดำเนินการเลือกแต่งตั้งคณะอนุกรรมการเพื่อดำเนินการเกี่ยวกับการเลือกกรรมการตุลาการศาลปกครองผู้ทรงคุณวุฒิดังนี้(๑)คณะอนุกรรมการตรวจสอบคุณสมบัติและลักษณะต้องห้ามประกอบด้วยเลขาธิการเป็นประธานอนุกรรมการ และข้าราชการฝ่ายศาลปกครองจำนวนสองคนเป็นอนุกรรมการ(๒) คณะอนุกรรมการรับและเก็บรักษาบัตรเลือกประกอบด้วยรองเลขาธิการคนหนึ่ง เป็นประธานอนุกรรมการและข้าราชการฝ่ายศาลปกครองจำนวนสองคน เป็นอนุกรรมการ(๓) คณะอนุกรรมการตรวจนับคะแนนประกอบด้วยรองเลขาธิการคนหนึ่ง เป็นประธานอนุกรรมการและข้าราชการฝ่ายศาลปกครองจำนวนสี่คน เป็นอนุกรรมการ(๔) คณะอนุกรรมการทำลายบัตรเลือกประกอบด้วยรองเลขาธิการคนหนึ่ง เป็นประธานอนุกรรมการและข้าราชการฝ่ายศาลปกครองจำนวนสองคน เป็นอนุกรรมการให้เลขาธิการแต่งตั้งบุคคลเพื่อช่วยคณะอนุกรรมการตามวรรคหนึ่งดำเนินการใดๆ ได้ตามความเหมาะสมข้อ ๗ ในกรณีการเลือกตามวาระ ให้กำหนดวันสุดท้ายของการส่งบัตรเลือกในการเลือกกรรมการตุลาการศาลปกครองผู้ทรงคุณวุฒิซึ่งเป็นตุลาการศาลปกครองและการเลือกกรรมการตุลาการศาลปกครองผู้ทรงคุณวุฒิซึ่งไม่เป็นหรือเคยเป็นตุลาการศาลปกครองเป็นวันเดียวกันหมวด๒การเลือกกรรมการตุลาการศาลปกครองผู้ทรงคุณวุฒิซึ่งเป็นตุลาการศาลปกครอง ข้อ ๘ ให้เลขาธิการจัดทำบัญชีรายชื่อตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิและมีหนังสือสอบถามตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิดังกล่าวเพื่อให้แสดงความประสงค์ว่าต้องการได้รับเลือกเป็นกรรมการตุลาการศาลปกครองผู้ทรงคุณวุฒิหรือไม่หากไม่ประสงค์ที่จะได้รับเลือกเป็นกรรมการตุลาการศาลปกครองผู้ทรงคุณวุฒิให้แจ้งเลขาธิการทราบเป็นหนังสือภายในเจ็ดวันนับแต่วันที่ได้รับหนังสือจากเลขาธิการทั้งนี้ หากไม่มีการแจ้งความประสงค์ภายในระยะเวลาดังกล่าวถือว่าตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิผู้นั้นประสงค์ที่จะได้รับเลือกเป็นกรรมการตุลาการศาลปกครองผู้ทรงคุณวุฒิในกรณีที่ตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิประสงค์ที่จะเผยแพร่ประวัติการรับราชการและผลงานแก่ผู้มีสิทธิเลือกกรรมการตุลาการศาลปกครองผู้ทรงคุณวุฒิให้จัดทำข้อมูลตามแบบที่สำนักงานกำหนดและส่งให้เลขาธิการภายในกำหนดระยะเวลาตามวรรคหนึ่งเมื่อพ้นกำหนดระยะเวลาตามวรรคหนึ่งให้เลขาธิการจัดทำบัญชีรายชื่อตุลาการศาลปกครองผู้มีสิทธิเลือกกรรมการตุลาการศาลปกครองผู้ทรงคุณวุฒิและบัญชีรายชื่อและหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิโดยแยกเป็นตุลาการในศาลปกครองสูงสุดและตุลาการในศาลปกครองชั้นต้นรวมทั้งรวบรวมข้อมูลเกี่ยวกับประวัติการรับราชการและผลงานของผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิที่ประสงค์ให้เผยแพร่แก่ผู้มีสิทธิเลือกกรรมการตุลาการศาลปกครองผู้ทรงคุณวุฒิแล้วเสนอคณะกรรมการดำเนินการเลือกพิจารณาตรวจสอบก่อนดำเนินการต่อไป ทั้งนี้ หากตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิผู้ใดไม่ประสงค์ที่จะได้รับเลือกเป็นกรรมการตุลาการศาลปกครองผู้ทรงคุณวุฒิหรือเป็นกรรมการบริหารศาลปกครองผู้ทรงคุณวุฒิหรือเป็นกรรมการข้าราชการฝ่ายศาลปกครองผู้ทรงคุณวุฒิอยู่ในเวลาเดียวกับที่เลขาธิการจัดทำบัญชีรายชื่อให้เลขาธิการระบุหมายเหตุแสดงความประสงค์ของตุลาการศาลปกครองและการเป็นกรรมการบริหารศาลปกครองผู้ทรงคุณวุฒิหรือกรรมการข้าราชการฝ่ายศาลปกครองผู้ทรงคุณวุฒิดังกล่าวไว้ในบัญชีรายชื่อด้วยในกรณีเลือกซ่อม ให้เลขาธิการดำเนินการตามวรรคสามให้แล้วเสร็จภายในสิบห้าวันนับแต่วันที่ตำแหน่งว่างข้อ ๙ เมื่อคณะกรรมการดำเนินการเลือกพิจารณาตรวจสอบบัญชีรายชื่อตุลาการศาลปกครองผู้มีสิทธิเลือกกรรมการตุลาการศาลปกครองผู้ทรงคุณวุฒิและบัญชีรายชื่อและหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิรวมทั้งข้อมูลเกี่ยวกับประวัติการรับราชการและผลงานของผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิที่ประสงค์ให้เผยแพร่แก่ผู้มีสิทธิเลือกกรรมการตุลาการศาลปกครองผู้ทรงคุณวุฒิตามข้อ๘ แล้วให้เลขาธิการจัดส่งบัตรเลือกและบัญชีรายชื่อและหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิไปยังตุลาการศาลปกครองผู้มีสิทธิเลือกกรรมการตุลาการศาลปกครองผู้ทรงคุณวุฒิในแต่ละชั้นศาลโดยต้องแจ้งกำหนดวัน เวลา และสถานที่ที่จะทำการเลือกและกำหนดวันสุดท้ายที่จะต้องส่งบัตรเลือกกลับให้ถึงสำนักงานรวมตลอดถึงกำหนดวัน เวลาและสถานที่ที่จะทำการตรวจนับคะแนนด้วย ในการนี้เลขาธิการต้องจัดส่งบัตรเลือกพร้อมทั้งเอกสารดังกล่าวให้แล้วเสร็จก่อนกำหนดวันสุดท้ายที่จะต้องส่งบัตรเลือกให้ถึงสำนักงานไม่น้อยกว่าสิบห้าวัน ทั้งนี้ให้สำนักงานเผยแพร่ประวัติการรับราชการและผลงานของผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิที่มีความประสงค์ให้เผยแพร่ข้อมูลแก่ผู้มีสิทธิเลือกกรรมการตุลาการศาลปกครองผู้ทรงคุณวุฒิตามวิธีการที่คณะกรรมการดำเนินการเลือกกำหนดในกรณีเลือกซ่อมให้แจ้งจำนวนตำแหน่งกรรมการตุลาการศาลปกครองผู้ทรงคุณวุฒิที่ว่างไปด้วยก่อนกำหนดวันสุดท้ายที่จะต้องส่งบัตรเลือกให้ถึงสำนักงานเจ็ดวันถ้าตุลาการศาลปกครองผู้มีสิทธิเลือกกรรมการตุลาการศาลปกครองผู้ทรงคุณวุฒิผู้ใดยังไม่ได้รับบัตรเลือกหรือบัญชีรายชื่อและหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิให้ผู้นั้นแจ้งเลขาธิการเพื่อดำเนินการให้ตนมีโอกาสใช้สิทธิเลือกภายในกำหนดวันสุดท้ายที่จะต้องส่งบัตรเลือกให้ถึงสำนักงานข้อ ๑๐ บัตรเลือกให้เป็นไปตามแบบท้ายประกาศนี้และบัตรทุกบัตรต้องมีลายมือชื่อของเลขาธิการและรองเลขาธิการคนหนึ่งกำกับไว้เป็นหลักฐานในกรณีเลือกซ่อมให้จำนวนหมายเลขผู้มีสิทธิได้รับเลือกในแบบบัตรเลือกกรรมการตุลาการศาลปกครองผู้ทรงคุณวุฒิของแต่ละชั้นศาลเท่ากับจำนวนตำแหน่งกรรมการตุลาการศาลปกครองผู้ทรงคุณวุฒิที่ว่างข้อ ๑๑ ให้ตุลาการศาลปกครองซึ่งมีสิทธิเลือกและประสงค์จะลงคะแนนเขียนหมายเลขผู้ซึ่งตนเลือกลงในบัตรเลือกด้วยตนเองแล้วใส่ซองที่เลขาธิการจัดส่งไปให้ ปิดผนึกและนำไปหย่อนลงในกล่องรับบัตรเลือกของแต่ละชั้นศาลที่ตั้งอยู่ที่สำนักงานในส่วนกลางด้วยตนเองสำหรับตุลาการในศาลปกครองชั้นต้นในภูมิภาคอาจนำซองบัตรเลือกไปหย่อนลงในกล่องรับบัตรเลือกด้วยตนเองตามสถานที่ที่กำหนดไว้ตามวรรคหนึ่งหรือจะนำซองบัตรเลือกใส่ซองที่เลขาธิการจัดส่งไปให้สำหรับส่งทางไปรษณีย์ลงทะเบียนด้วยตนเองหรือจะมอบซองบัตรเลือกให้ผู้อำนวยการสำนักงานศาลปกครองในภูมิภาคเป็นผู้รวบรวมส่งทางไปรษณีย์ลงทะเบียนก็ได้ทั้งนี้จะต้องส่งบัตรเลือกให้ถึงเลขาธิการภายในกำหนดวันสุดท้ายที่จะต้องส่งบัตรเลือกกลับให้ถึงสำนักงานข้อ ๑๒ ให้คณะอนุกรรมการรับและเก็บรักษาบัตรเลือกมีอำนาจหน้าที่ดูแลความเรียบร้อยในการหย่อนบัตรเลือกลงในกล่องรับบัตรเลือกของตุลาการศาลปกครองรับซองบัตรเลือกที่ส่งมาทางไปรษณีย์ลงทะเบียนแล้วนำซองบัตรเลือกที่ได้รับไปใส่รวมกันไว้ในกล่องรับบัตรเลือกในแต่ละชั้นศาลให้ถูกต้องโดยพลันโดยไม่ต้องเปิดซองไปรษณีย์ลงทะเบียนและดูแลรักษากล่องรับบัตรเลือกของแต่ละชั้นศาลเพื่อส่งมอบให้คณะอนุกรรมการตรวจนับคะแนนในวันตรวจนับคะแนนในการนี้ให้แต่งตั้งข้าราชการฝ่ายศาลปกครองจำนวนไม่น้อยกว่าสองคนทำหน้าที่ช่วยเหลือการปฏิบัติงานของคณะอนุกรรมการรับและเก็บรักษาบัตรเลือกให้เป็นไปโดยเรียบร้อยข้อ ๑๓ คณะอนุกรรมการตรวจนับคะแนนมีอำนาจหน้าที่ดังต่อไปนี้(๑)รักษาความสงบเรียบร้อยในสถานที่ตรวจนับคะแนน(๒)ตรวจสอบและวินิจฉัยบัตรเลือกเพื่อตรวจนับคะแนนและการอื่นใดอันเกี่ยวกับการเลือกกรรมการตุลาการศาลปกครองผู้ทรงคุณวุฒิเพื่อให้การเลือกกรรมการตุลาการศาลปกครองผู้ทรงคุณวุฒิเป็นไปด้วยความเรียบร้อยบริสุทธิ์ และยุติธรรม(๓)ดำเนินการเกี่ยวกับการเลือกกรรมการตุลาการศาลปกครองผู้ทรงคุณวุฒิตรวจนับคะแนนและประกาศผลการตรวจนับคะแนนตามที่กำหนดในประกาศนี้ข้อ ๑๔ ก่อนเริ่มการตรวจนับคะแนนให้คณะอนุกรรมการตรวจนับคะแนนเปิดซองไปรษณีย์ลงทะเบียนที่บรรจุซองบัตรเลือกของตุลาการในศาลปกครองชั้นต้นในภูมิภาคและนำซองบัตรเลือกของตุลาการในศาลปกครองชั้นต้นในภูมิภาคมารวมกับซองบัตรเลือกของตุลาการในศาลปกครองกลางในการตรวจนับคะแนน ให้คณะอนุกรรมการตรวจนับคะแนนเปิดซองบัตรเลือกและวินิจฉัยว่าบัตรเลือกนั้นเป็นบัตรดีบัตรเสียบางส่วน หรือบัตรเสียแล้วดำเนินการนับคะแนนสำหรับบัตรดีและบัตรเสียบางส่วนเฉพาะส่วนที่ไม่เสียบัตรเสียบางส่วนหรือบัตรเสียให้อนุกรรมการตรวจนับคะแนนคนหนึ่งสลักหลังว่า เสียบางส่วนหรือ เสีย แล้วแต่กรณีแล้วให้อนุกรรมการตรวจนับคะแนนไม่น้อยกว่ากึ่งหนึ่งของอนุกรรมการที่มาปฏิบัติหน้าที่ลงลายมือชื่อกำกับไว้เมื่อการตรวจนับคะแนนสิ้นสุดลงแล้วให้คณะอนุกรรมการตรวจนับคะแนนเก็บบัตรเลือกที่ใช้นับคะแนนโดยแยกบัตรเสียบางส่วนและบัตรเสียบรรจุซองหรือห่อไว้ต่างหากเพื่อมิให้ปะปนกับบัตรเลือกอื่นและเก็บบัตรเลือกที่ใช้นับคะแนนทั้งหมดไว้ด้วยกันในหีบโดยปิดหีบใส่กุญแจอย่างน้อยสามดอกประจำครั่งทับรูกุญแจไว้หากเป็นหีบบัตรเลือกที่มีช่องให้เอากระดาษปิดทับช่องไว้โดยลงลายมือชื่อคณะอนุกรรมการตรวจนับคะแนนไว้บนกระดาษนั้นด้วยและให้เก็บรักษาไว้ที่สำนักงานเพื่อส่งมอบให้คณะอนุกรรมการทำลายบัตรเลือกดำเนินการต่อไปตามข้อ๑๙การดำเนินการตามวรรคหนึ่งวรรคสอง และวรรคสาม ต้องกระทำโดยเปิดเผยให้ผู้มีส่วนได้เสียเข้าร่วมสังเกตการณ์ได้และให้ดำเนินการอย่างต่อเนื่องจนเสร็จสิ้นในคราวเดียวตามกำหนดวันเวลา และสถานที่ที่กำหนดไว้ในข้อ ๙ วรรคหนึ่งในกรณีที่การตรวจนับคะแนนไม่สามารถกระทำได้หรือไม่สามารถตรวจนับคะแนนได้จนเสร็จสิ้นอันเนื่องจากเหตุสุดวิสัยหรือเหตุจำเป็นอย่างใดๆ ให้คณะอนุกรรมการตรวจนับคะแนนประกาศงดการตรวจนับคะแนนแล้วรายงานต่อคณะกรรมการดำเนินการเลือกโดยพลันเพื่อให้คณะกรรมการดำเนินการเลือกวินิจฉัยสั่งการตามที่เห็นสมควร และกำหนดวัน เวลาและสถานที่นับคะแนนใหม่โดยเร็วข้อ ๑๕ บัตรเลือกต่อไปนี้ให้ถือเป็นบัตรเสียและไม่ให้นับคะแนน(๑) ในกรณีการเลือกตามวาระ(ก) บัตรที่มิใช่บัตรฉบับที่เลขาธิการส่งไปให้หรือบัตรที่ไม่มีลายมือชื่อของเลขาธิการและรองเลขาธิการกำกับเป็นหลักฐาน(ข)บัตรที่เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิเกินจำนวนที่กฎหมายกำหนดในแต่ละชั้นศาล(ค) บัตรที่มิได้เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิเลย(ง)บัตรที่เขียนหมายเลขอื่นที่ไม่มีในบัญชีรายชื่อตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิทั้งหมด(จ) บัตรที่ผู้เลือกมิได้เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิทั้งหมดด้วยตนเอง(ฉ)บัตรที่เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิทั้งหมดเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่หมายเลขใด(ช) บัตรที่ไปถึงสำนักงานพ้นกำหนดวันสุดท้ายของการส่งบัตรเลือกตามข้อ๙(๒) ในกรณีการเลือกซ่อม(ก)บัตรที่เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิเกินจำนวนตำแหน่งที่ว่าง(ข) บัตรที่มีกรณีตาม (๑) (ก) (ค)(ง) (จ) (ฉ) หรือ (ช)ข้อ ๑๖ บัตรเลือกต่อไปนี้ให้ถือเป็นบัตรเสียบางส่วนและไม่ให้นับคะแนนส่วนที่เสียแต่ให้นับคะแนนส่วนที่ไม่เสียเท่านั้น(๑)บัตรที่เขียนหมายเลขอื่นที่ไม่มีในบัญชีรายชื่อตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิปนกับหมายเลขที่มีในบัญชีรายชื่อ(๒)บัตรที่ผู้เลือกมิได้เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิคนใดด้วยตนเอง(๓)บัตรที่เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิซ้ำกับหมายเลขที่เขียนไว้ก่อนแล้ว(๔)บัตรที่เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิบางหมายเลขเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิหมายเลขใดข้อ ๑๗ ให้ตุลาการศาลปกครองผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิซึ่งได้คะแนนมากตามลำดับลงมาตามจำนวนที่กำหนดไว้ในมาตรา ๓๕ วรรคหนึ่ง (๒)ในแต่ละชั้นศาลเป็นผู้ได้รับเลือกเป็นกรรมการตุลาการศาลปกครองผู้ทรงคุณวุฒิในกรณีที่มีผู้ได้คะแนนเท่ากันในลำดับใดจนเป็นเหตุให้ไม่สามารถเรียงลำดับผู้ได้รับเลือกเป็นกรรมการตุลาการศาลปกครองผู้ทรงคุณวุฒิตามจำนวนที่จะมีได้ให้ทำการจับสลากผู้ได้คะแนนเท่ากันในลำดับนั้นเพื่อให้ได้ผู้ได้รับเลือกครบตามที่จะพึงมีได้การจับสลากให้ประธานอนุกรรมการตรวจนับคะแนนเป็นผู้จับโดยเปิดเผยและต่อหน้าอนุกรรมการตรวจนับคะแนนไม่น้อยกว่าสามคนเมื่อทราบผลการตรวจนับคะแนนการเลือกกรรมการตุลาการศาลปกครองผู้ทรงคุณวุฒิแล้วให้ประธานอนุกรรมการตรวจนับคะแนนประกาศผลการตรวจนับคะแนนต่อหน้าผู้ซึ่งอยู่ณ สถานที่ที่ทำการตรวจนับคะแนนแล้วปิดประกาศผลการตรวจนับคะแนนดังกล่าวไว้ ณสถานที่นั้นด้วยและให้คณะอนุกรรมการตรวจนับคะแนนรีบรายงานผลการตรวจนับคะแนนการเลือกกรรมการตุลาการศาลปกครองผู้ทรงคุณวุฒิพร้อมทั้งส่งประกาศผลการตรวจนับคะแนนการเลือกกรรมการตุลาการศาลปกครองผู้ทรงคุณวุฒิไปยังคณะกรรมการดำเนินการเลือกภายในวันนั้นหรือวันถัดจากวันทราบผลนั้นเป็นอย่างช้าในกรณีที่เป็นการเลือกซ่อมให้นำความในวรรคหนึ่ง วรรคสอง วรรคสาม และวรรคสี่ มาใช้บังคับโดยอนุโลมข้อ ๑๘ ในกรณีที่ผลการตรวจนับคะแนนการเลือกกรรมการตุลาการศาลปกครองผู้ทรงคุณวุฒิปรากฏว่าตุลาการศาลปกครองที่มีผลการตรวจนับคะแนนอยู่ในลำดับที่จะได้รับเลือกเป็นกรรมการตุลาการศาลปกครองผู้ทรงคุณวุฒิผู้ใดมีลักษณะต้องห้ามตามมาตรา๓๕/๒ ให้คณะกรรมการดำเนินการเลือกมีหนังสือสอบถามตุลาการศาลปกครองผู้นั้นเพื่อแสดงความประสงค์ว่าต้องการดำรงตำแหน่งกรรมการตุลาการศาลปกครองผู้ทรงคุณวุฒิหรือไม่โดยให้แจ้งความประสงค์เป็นหนังสือต่อคณะกรรมการดำเนินการเลือกภายในสามวันทำการนับแต่วันที่ได้รับหนังสือจากคณะกรรมการดำเนินการเลือกทั้งนี้ หากไม่แจ้งความประสงค์ภายในกำหนดระยะเวลาดังกล่าวให้ถือว่าตุลาการศาลปกครองผู้นั้นไม่ประสงค์จะดำรงตำแหน่งกรรมการตุลาการศาลปกครองผู้ทรงคุณวุฒิและให้เลื่อนตุลาการศาลปกครองที่มีผลการตรวจนับคะแนนในลำดับถัดจากผู้นั้นเป็นผู้ได้รับเลือกให้ดำรงตำแหน่งกรรมการตุลาการศาลปกครองผู้ทรงคุณวุฒิให้คณะกรรมการดำเนินการเลือกรายงานผลการเลือกกรรมการตุลาการศาลปกครองผู้ทรงคุณวุฒิต่อประธานศาลปกครองสูงสุดเพื่อดำเนินการประกาศรายชื่อผู้ได้รับเลือกเป็นกรรมการตุลาการศาลปกครองผู้ทรงคุณวุฒิตามมาตรา๓๕ วรรคหนึ่ง (๒) และให้เลขาธิการดำเนินการประกาศรายชื่อดังกล่าวในราชกิจจานุเบกษาต่อไปข้อ ๑๙ ให้คณะอนุกรรมการทำลายบัตรเลือกมีหน้าที่ดำเนินการทำลายบัตรเลือกด้วยเครื่องทำลายเอกสารเมื่อพ้นกำหนดเก้าสิบวันนับแต่วันที่ประธานศาลปกครองสูงสุดประกาศรายชื่อผู้ได้รับเลือกเป็นกรรมการตุลาการศาลปกครองผู้ทรงคุณวุฒิหมวด๓การเลือกกรรมการตุลาการศาลปกครองผู้ทรงคุณวุฒิซึ่งไม่เป็นหรือเคยเป็นตุลาการศาลปกครอง ข้อ ๒๐ ให้ประธานศาลปกครองสูงสุดประกาศรับสมัครบุคคลที่ไม่เป็นหรือเคยเป็นตุลาการศาลปกครองซึ่งมีคุณสมบัติและไม่มีลักษณะต้องห้ามตามมาตรา๓๕/๑ และมาตรา ๓๕/๒ เข้ารับการเลือกเป็นกรรมการตุลาการศาลปกครองผู้ทรงคุณวุฒิก่อนกรรมการตุลาการศาลปกครองผู้ทรงคุณวุฒิจะครบวาระเป็นเวลาไม่น้อยกว่าหกสิบวันแต่ไม่เกินเก้าสิบวันในกรณีเลือกซ่อมให้ประธานศาลปกครองสูงสุดดำเนินการตามวรรคหนึ่งภายในสิบห้าวันนับแต่วันที่ตำแหน่งว่างบุคคลที่ประสงค์จะสมัครเข้ารับการเลือกเป็นกรรมการตุลาการศาลปกครองผู้ทรงคุณวุฒิให้ยื่นใบสมัครตามแบบท้ายประกาศนี้ด้วยตนเองที่สำนักงานหรือส่งทางไปรษณีย์ลงทะเบียนหรือสมัครทางอินเทอร์เน็ตภายในระยะเวลาที่กำหนดไว้ในประกาศรับสมัคร โดยให้ถือว่าวันที่ส่งใบสมัครแก่เจ้าพนักงานไปรษณีย์หรือวันที่สมัครทางอินเทอร์เน็ตเป็นวันที่ยื่นใบสมัครต่อสำนักงานข้อ ๒๑ เมื่อพ้นระยะเวลาที่กำหนดให้บุคคลที่ประสงค์จะสมัครเข้ารับการเลือกเป็นกรรมการตุลาการศาลปกครองผู้ทรงคุณวุฒิยื่นใบสมัครตามข้อ๒๐ วรรคสาม แล้ว ให้เลขาธิการตรวจสอบหลักฐานของผู้สมัครให้แล้วเสร็จแล้วจัดทำบัญชีรายชื่อตามลำดับที่สมัครพร้อมทั้งข้อมูลรายละเอียดในส่วนที่เกี่ยวข้องของผู้สมัครแต่ละคนรวมทั้งเอกสารหลักฐานทั้งหมดเสนอต่อคณะอนุกรรมการตรวจสอบคุณสมบัติและลักษณะต้องห้ามให้แล้วเสร็จภายในห้าวันนับแต่วันปิดรับสมัครให้คณะอนุกรรมการตรวจสอบคุณสมบัติและลักษณะต้องห้ามดำเนินการตรวจสอบคุณสมบัติและลักษณะต้องห้ามของผู้สมัครแต่ละรายโดยอาจขอให้หน่วยงานที่เกี่ยวข้องส่งข้อมูลเอกสารหลักฐานมาให้เพื่อประกอบการพิจารณาตรวจสอบด้วยก็ได้แล้วรายงานผลการตรวจสอบคุณสมบัติบุคคลที่สมัครเข้ารับการเลือกต่อคณะกรรมการดำเนินการเลือกภายในสามสิบวันในกรณีเลือกตามวาระและภายในยี่สิบวันในกรณีเลือกซ่อม นับแต่วันที่เลขาธิการได้ดำเนินการตามวรรคหนึ่งเพื่อดำเนินการต่อไปข้อ ๒๒ ให้คณะกรรมการดำเนินการเลือกประกาศรายชื่อและหมายเลขของบุคคลผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิพร้อมเผยแพร่ข้อมูลเกี่ยวกับประวัติการศึกษา การฝึกอบรม ประวัติการทำงานและผลงานของผู้สมัครเข้ารับเลือกเป็นกรรมการตุลาการศาลปกครองผู้ทรงคุณวุฒิภายในสิบห้าวันก่อนวันสุดท้ายของการส่งบัตรเลือกโดยให้จัดส่งบัตรเลือกและบัญชีรายชื่อและหมายเลขของบุคคลผู้มีสิทธิได้รับเลือกเป็นกรรมการตุลาการศาลปกครองผู้ทรงคุณวุฒิไปยังตุลาการศาลปกครองผู้มีสิทธิเลือกกรรมการตุลาการศาลปกครองผู้ทรงคุณวุฒิในแต่ละชั้นศาลพร้อมทั้งแจ้งกำหนดวัน เวลา และสถานที่ที่จะทำการเลือกและกำหนดวันสุดท้ายที่จะต้องส่งบัตรเลือกกลับให้ถึงสำนักงานรวมตลอดถึงกำหนดวัน เวลา และสถานที่ที่จะทำการตรวจนับคะแนนด้วย ในการนี้ต้องจัดส่งบัตรเลือกพร้อมทั้งเอกสารดังกล่าวให้แล้วเสร็จก่อนกำหนดวันสุดท้ายที่จะต้องส่งบัตรเลือกให้ถึงสำนักงานไม่น้อยกว่าสิบวันข้อ ๒๓ นอกจากหลักเกณฑ์และวิธีการเลือกกรรมการตุลาการศาลปกครองผู้ทรงคุณวุฒิซึ่งไม่เป็นหรือเคยเป็นตุลาการศาลปกครองที่กำหนดไว้โดยเฉพาะในหมวดนี้ให้นำหลักเกณฑ์และวิธีการเลือกกรรมการตุลาการศาลปกครองผู้ทรงคุณวุฒิซึ่งเป็นตุลาการศาลปกครองมาใช้บังคับโดยอนุโลมประกาศณ วันที่ ๔ ธันวาคม พ.ศ. ๒๕๖๑ปิยะปะตังทาประธานศาลปกครองสูงสุดเอกสารแนบท้าย๑. บัตรเลือกกรรมการตุลาการศาลปกครองผู้ทรงคุณวุฒิประเภทตุลาการในศาลปกครองสูงสุดตามมาตรา๓๕ วรรคหนึ่ง (๒) (ก) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒๒. บัตรเลือกกรรมการตุลาการศาลปกครองผู้ทรงคุณวุฒิประเภทตุลาการในศาลปกครองชั้นต้นตามมาตรา๓๕ วรรคหนึ่ง (๒) (ข) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒๓. บัตรเลือกกรรมการตุลาการศาลปกครองผู้ทรงคุณวุฒิซึ่งไม่เป็นหรือเคยเป็นตุลาการศาลปกครองตามมาตรา ๓๕ วรรคหนึ่ง (๓)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒๔. ใบสมัครเข้ารับการเลือกเป็นกรรมการตุลาการศาลปกครองผู้ทรงคุณวุฒิซึ่งไม่เป็นหรือเคยเป็นตุลาการศาลปกครอง(ดูข้อมูลจากภาพกฎหมาย)พัชรภรณ์/จัดทำ๒๑ ตุลาคม ๒๕๖๒วิชพงษ์/ตรวจ๒๒ ตุลาคม ๒๕๖๒[๑] ราชกิจจานุเบกษาเล่ม ๑๓๕/ตอนที่ ๑๐๗ ก/หน้า ๘/๑๙ ธันวาคม ๒๕๖๑